cyanic-selkie/wikianc huggingface dataset:
Jonas Brothers
Historikk
2006: Den første av tre musikkvideoer til Mandy kom i februar 2006. Det samme året ble sangen deres Time For Me To Fly med på soundtracket til filmen Aquamarine. I april gjorde Jonas Brothers en cover av Yo Ho (A Pirate's Life for Me) for Disney Mania 4. Senere, i juni, sang de introsangen The Chosen One til Disney-serien Den amerikanske dragen: Jake Long. Sommeren 2006 turnerte Jonas Brothers rundt sammen med Aly & Aj, og den første platen It's About Time kom ut i august. To måneder senere sang de Poor Unfortunate Souls i Den Lille Havfruen.
2007: Tidlig i 2007 kom videoen til Year 3000 ut. Jonas Brothers ble satt fri fra kontrakten med Columbia Records, og 8. februar ble de signert med Hollywood Records i stedet. Rundt den samme tiden begynte guttene å være med i reklamer for godteriet «Baby Bottle Pops», hvor de også sang reklamesangen. 24. mars ble to forskjellige sanger fra dem gitt ut; Kids of the Future fra filmen «Meet the Robinsons» var med på soundtrackalbumet til filmen, og I Wanna Be Like You fra «Jungelboken» var med på albumet «DisneyMania 5». Jonas Brothers var for første gang i Det hvite hus mandag 9. april 2007. De var der under «The Annual White House Easter Egg Roll», hvor de sang den amerikanske nasjonalsangen. De kom tilbake 27. juni 2007 under en feiring av kvinner i sport. Det foregikk en kamp der, og etter kampen sang de nasjonalsangen igjen. De fikk også spille noen av sine egne sanger. I slutten av juni la de ut på en turné kalt Prom Tour eller Marvelous Party Tour, som fortsatte helt til oktober. 24. juli dette året ble den første singelen fra deres andre album, "Jonas Brothers", sluppet. Albumet «Jonas Brothers» ble gitt ut 7. august 2007, og det kom opp på 5.-plass over de 200 hotteste albumene den første uken. Rundt denne tiden hadde de også to musikkvideo-premierer. Sangen Hold On ble vist to uker før utgivelsen av albumet, og S.O.S. ble vist rett etter albumslippet. I august gjorde Jonas Brothers flere opptredener på TV. 17. august var de gjestestjerner i Disney Channel-showet «Hannah Montana» i en episode kalt «Me and Mr. Jonas and Mr. Jonas and Mr. Jonas». De sang også en sang sammen med Miley Cyrus i denne episoden; We Got the Party som ble vist rett etter premieren av «High School Musical 2». Denne kvelden ble episoden sett av 10,7 millioner mennesker. Gruppen fremførte to sanger den 24. august på «The Miss Teen USA contest». Dagen etterpå ble avslutningen av «Disney Channel Games» sendt på tv, hvor de også sang. Lekene var filmet 27. april 2007, i Orlando, Florida. Den 26. august presenterte Jonas Brothers sammen med Miley Cyrus en pris på «Teen Choice Awards». I november 2007 stod Jonas Brothers på scenen under «American Music Awards» hvor de fremførte sangen sin S.O.S.. 22. november dukket brødrene opp i den 81. «Annual Macy's Thanksgiving Day Parade». Den siste gangen de sto på scenen i 2007, var på nyttårsaften hvor de sang hitsinglene Hold On og S.O.S.
2008: 31. januar.2008 startet turnéen «Look Me In The Eyes Tour» i Tucson i Arizona. På denne turnéen framførte de flere nye sanger som senere ble med på deres 3. album. Etter «Look Me In The Eyes Tour»-turnéen var over, fortalte guttene at de skulle åpne for Avril Lavigne under den siste delen av hennes turné i Europa. De reiste med henne og «Boys Like Girls» fra sent i mai til sent i juni. Samtidig som de filmet Camp Rock skrev Jonas Brothers flere sanger til medskuespilleren Demi Lovatos nye album, «Don't Forget». Albumet ble gitt ut 23. september 2008 i USA. I tillegg til å hjelpe til med å produsere Lovatos album, har det også en sang hvor Demi og Jonas Brothers spiller sammen. Denne låten heter On the Line. Det ble også gitt ut et soundtrack-album for Camp Rock, 17. juni 2008. Albumet kom på 3.-plass på listen over de 200 mest solgte albumene. Den solgte hele 188 000 eksemplarer den første uken. Sommeren 2008 startet Jonas Brothers sin egen nordamerikanske turné, «The Burnin' Up Tour», for å promotere platene «A Little Bit Longer» og «Camp Rock Soundtrack». De spilte også sanger fra sine to forrige album på turneen. Den startet 4. juli 2008 i Toronto, Ontario. Et filmteam fra «Disney Channel 3D Production» filmet to show i California, hvor også Taylor Swift sang noen egne sanger. Dette skulle brukes i en konsertfilm i 3D som kom ut 22. februar 2009 i USA. 14. juli fortalte Nick Jonas at bandet allerede hadde skrevet fem sanger til sitt fjerde album. Jonas Brothers skrev historie dette året ved å være den første gruppen til å få mer enn 100 000 nedlastinger for tre singler; Burnin' Up, Play My Music og Pushin' Me Away. Gruppen var også på forsiden av juli-utgaven av Rolling Stone Magazine i 2008, som den yngste gruppen noen sinne. I slutten av 2008 ble de nominert til en Grammy i kategorien Best New Artist, men prisen gikk til den britiske stjernen Adele.
2009: 27. februar 2009 var det premiere på deres egen konsertfilm i 3D. Den 16. juni ga de ut sitt fjerde studioalbum «Lines, Vines And Trying Times». I Norge kunne det bli kjøpt fra 15. juni. Jonas Brothers annonserte den 7. juli at de hadde signert gruppen Honor Society til deres eget plateselskap som de startet sammen med Hollywood Records. En måned senere ble låten Send It On spilt på Radio Disney. Demi Lovato, Miley Cyrus og Selena Gomez sang sammen med Jonas Brothers på den sangen, som ble gitt ut for «Disney's Friends for Change». Musikkvideoen hadde premiere 14. august. Joe Jonas var gjestedommer på American Idol i en episode som gikk på amerikansk fjernsyn i begynnelsen av 2010. «Camp Rock 2: The Final Jam» ble også innspilt i 2009. Innspillingen begynte 3. september, og ble avsluttet 16. oktober. Filmen ble filmet i Ontario i Canada, og hadde premiere i 2010.
2010: I 2010 kom «Camp Rock 2», og «JONAS L.A» ut. Nick bestemte seg for å holde på som soloartist. Han startet sitt eget band, Nick Jonas & The Administration. Men brødrene var helt klare på at Jonas Brothers ikke ble oppløst på grunn av hans solokarriere. De kom fremdeles til å lage mer musikk sammen.
2011: I 2011 bestemte også Joe seg også for å begynne en solokarriere, og ga ut albumet Fast Life. Nå drev alle guttene med forskjellige prosjekter.
2012: I 2012 brøt guttene kontrakten med Hollywood Records. Derfor slettet Hollywood Records mange av Jonas Brothers sine videoer og tok fra dem livvakten deres Big Rob. Kevin Jonas og kona Danielle Jonas fikk sin egen reality serie på kanlaen E! Tidlig den 17. august var Kevin og Danielle på radioen med Ryan Seacrest. Der ringte de til Nick og Joe, og avslørte at de 11. oktober skulle ha en slags "gjenforeningskonsert" i Radio City Music Hall, NYC. Etter flere år opptrådte de endelig sammen igjen. De sang tre nye låter fra deres nye album, Wedding Bells (som Nick skrev om sin eks Miley Cyrus), Let's Go og First Time.
2019: Bandet gjenforenes. Den 1. mars slipper gruppen singelen «Sucker» som er deres første utgivelse på 6 år.
På lerretet
I tillegg til å ha vært med på en episode av Hannah Montana var også Jonas Brothers med i hennes konsertfilm i 3D. De var med henne under hennes «Hannah Montana & Miley Cyrus: Best of Both Worlds Tour», hvor de var åpningsband. De kom også ut på scenen midt under konserten og sang «We Got the Party», i tillegg til noen av sine egne sanger.
Under «When You Look Me In The Eyes Tour»-turnéen filmet de en serie bestående av 5minutters-episoder fra turneen. Disse hadde premiere på Disney Channel i USA 16. mai 2008. I Norge hadde serien premiere 1. november 2008. «Jonas Brothers: Living the Dream» viste hvordan de levde når de var ute på turné. Man fikk se klipp av gruppen når de øvde, reiste, var på scenen, gjorde lekser og når de var sammen med familie og venner.
Brødrene har også vært med i et spesialshow på Disney Channel, kalt «Studio DC: Almost Live», hvor de var sammen med kjente muppets. De var også med under «Disney Channel Games 2008», hvor Kevin var lagleder for det gule laget, Joe var med på det grønne, og Nick deltok på det røde laget.
De spilte også i suksessfilmen «Camp Rock» som hadde premiere i USA i juni 2008. Joe Jonas og Demi Lovato hadde hovedrollene som Shane Gray og Mitchie Torres. Den ble en kjempehit og sett av 8,9 millioner seere i USA og Canada. Jonas Brothers var i filmen kjent som den berømte gruppen «Connect Three». Joe var også der vokalisten i bandet, Nick var en gitarist med navn Nate, og Kevin var også gitarist, men kjent som Jason. På grunn av den store suksessen kom det også en oppfølger til Camp Rock. I 2009 fikk Jonas Brothers sin egen serie på Disney Channel, «JONAS». Serien skulle egentlig handle om guttene som spioner, men handlingen ble senere endret. JONAS handler om tre brødre som lever som rockestjerner samtidig som de ønsker å leve så normalt som mulig. Serien kom på norske tv-skjermer høsten 2009. I 2010 kom den andre sesongen, med navn "JONAS L.A" Det var en stund rykter om at alle fire brødrene ville debutere på kino i filmen «Walter the Farting Dog», men da det ble brakt opp under et intervju avkreftet Kevin dette. Det var meningen de skulle være med, men prosjektet ble utsatt/avlyst. De var derimot med i "Natt På Museet 2" som engler. Camp Rock 2 kom i 2010.
I South Park episode The Ring (episode 1, sesong 13) vil serieskaperne avsløre Jonas Brothers hensikt med musikken sin. De blir tvunget til å dele ut kyskhetsringer av Mikke Mus som er sjef for Disney, fordi han ikke vil fremstå som at han selger på sex til småjenter. Når Jonas brødrene sier seg lei av at alt skal dreie seg om kristendom og kyskhet forteller Mikke at de er nødt å bære kyskhetsringene, og at Disney ville tatt seg dårlig ut hvis de ikke fremstår som uinteressert i sex-aspektet. Jonas Brothers ville ikke fungert som den største pengemaskinen til Disney i nyere tid hvis alle de "dumme, godtroende kristne" forstår at småjentene deres er opptatt av andre ting enn "musikken" deres.
Veldedighet
I 2007 tjente Jonas Brothers ca. 12 millioner $, og de donerte 10% av pengene til deres egen veldedighet «Change for the Children Foundation». «Change for the Children Foundation» er et arbeid startet av Jonas Brothers, hvor donerte penger går til flere forskjelle veldedighetsformål. Guttene har selv sagt: «Vi startet «The Change for the Children Foundation» for å støtte programmer som motiver og inspirerer barn til å ta en avgjørelse og vil gjøre suksess. Og vi tror at de som er flinkest til å hjelpe barn, er likesinnede – barn som hjelper barn som er litt mindre heldige.» Siden 6. august 2008 har «Bayer Diabetes Care» slått seg sammen med Nick Jonas som en diabetesambassadør for å hjelpe unge mennesker å få kontroll over deres diabetes. Nick fikk selv vite som 13-åring at han har diabetes type 1.
Medlemmer
Brødrene:
Resten av bandet:
I 2012 fikk de med tre nye medlemmer; bakgrunnsanger Paris Garbowsky (gift med Greg Garbowsky), trommeslager Michael Bland (som var med i Nick Jonas & The Administration) og bakgrunnsanger.
Tidligere medlemmer:
Tyrkerdue
Tyrkerdue (Streptopelia decaocto) er en art i duefamilien (Columbidae) og inngår der i slekten Streptopelia, som i alt teller 17 arter. Arten stammer opprinnelig fra Sør-Asia. Den globale populasjonen har blitt estimert til omkring 20–50 millioner individer, hvorav man regner med at omkring halvparten holder til i Europa.
Nominatformen etablerte seg og har hekket i Norge siden 1950-årene, og per 2021 har den status som nær truet i Norsk rødliste for arter, fordi man regner med at den norsk populasjonen ikke teller mer enn NaN reproduserende individer. I Sverige regner man med en stabil populasjon på cirka 6,200 reproduserende individer. I Danmark ble populasjonen beregnet til hele 52,000 individer i 2011, men der regner man med at bestanden har hatt en nedgang på 15–30 % de siste tre generasjonene. Internasjonalt har imidlertid arten status som livskraftig i IUCNs rødliste.
Biologi
Tyrkerdua er en forholdsvis liten og slank due med lys, sandfarget fjærdrakt og et tydelig svart nakkebånd. Nebbet er svart og øynene har en nesten hvit, tynn øyering og mørk brun iris. Den blir cirka 28,6–30,4 cm lang og veier typisk 140–180 g.
Arten er standfugl og flyr kun kortere distanser for å finne mat, typisk kun rundt 2,5 km fra plassen der den holder til. Den er mest vanlig i halvørken og tørre soner med spredte trær, som trær i akasieslekten (Acacia). Fuglene unngår fuktig skog, men opptrer hyppig i jordbruksområder, spesielt der det dyrkes korn, og i urbane områder som byer og andre tettsteder, spesielt i parker, frukthager og hager. Dette omfatter globale landområder med både subtropisk- og temperert klima. I Norge foretrekker arten semi-naturlig- og sterkt endret mark. Det siste er en samlebetegnelse på fastmarksområder med ny eller sterkt endret overflate, hvor mennesker har fjernet jorda eller forandret størsteparten av den opprinnelige landoverflata.
Arten stammer opprinnelig fra området India, Sri Lanka og Myanmar i Asia, men den ekspanderte både vestover og østover ganske tidlig. Alt på 1600-tallet nådde den Tyrkia og Balkan. Videre nådde den inn i Europa på 1900-tallet og hadde kolonisert det tidligere Jugoslavia i løpet av 1912, Ungarn i 1930, Tyskland i 1945, Storbritannia i 1955 og Irland like etter, og Portugal i løpet av 1974. Akkurat når arten nådde Skandinavia er usikkert, men den ble observert på Dovre i Oppland i 1949 og hekking ble påvist i Moss og Oslo i 1952. I dag hekker den regulært i Norge.
Arten ble trolig introdusert til det nordlige Kina og Korea fra India, og videre fra Kina til Japan i løpet av det 18. eller 19. århundre. Nominatformen ble også introdusert på New Providence i Bahamasøyene midt på 1970-tallet, fra hvor den har spredd seg til andre deler av den nye verden, spesielt Nord-Amerika.
Maten består for det meste av frø, korn, noen grønne deler av planter, bær og små mengder mindre virvelløse dyr. I Europa blir det bekreftet at arten eter fra omkring 30 ulike sorter planter. Maten finner fuglene for det meste på bakken. Det hevdes at en flokk på 600–800 duer kan konsumere omkring 20 kg korn daglig.
Det varierer mye med utbredelsen når arten hekker og legger eggene sine. Mange steder hekker den året rundt. Hunnen bygger som regel redet, mens hannen bringer byggematerialene. Det tar normalt 1–3 dager. Hunnen legger normalt to egg med én dags mellomrom, av og til kun ett. Går eggene tapt kan hun legge nye i løpet av 5–7 dager. Rugingen begynner med det andre egget om det er to. Begge foreldrene ruger, hunnen om natta og hannen om dagen. Eggene klekker asynkront etter cirka 14–15 dager og ungene får flygedyktig fjærdrakt etter cirka 17 dager. De fleste ungene blir uavhengige etter 30–40 dager.
Inndeling
Inndelingen følger Birds of the World og er i henhold til Winkler, Billerman & Lovette (2020). Norske navn på artene følger Norsk navnekomité for fugl og er i henhold til Syvertsen et al. (2008, 2017, 2020).
Churt
Churt er en landsby og et verdslig sogn i det administrative distriktet Waverley i Surrey i England. Stedet ligger ved motorveien A287 mellom Hindhead og Farnham. Det er en spredt bosetning og sognet er løselig sett formet kvadratisk og med en gradvis skråning nedover til nordvest. Landsbyens opprinnelse er i angelsaksisk tid, omtalt som både Churt og Cherte i nedtegnelser på 1300-tallet som en del av «Great Sacks», og en tithing (tiende) av Farnham tilhørende biskopen i Winchester. Ved folketellingen i 2011 bodde det 1 202 innbyggere i sognet.
Blant kjente personer fra Churt finner man Frances Stevenson, hustru av statsminister David Lloyd George, og astronomen Richard Christopher Carrington, hvis astronomiske observasjoner i 1859 bekreftet eksistensen av solerupsjoner, flyttet til Churt i 1865. Han grunnla et privat observatorium og bodde her fram til sin død i 1875.
Otte Skade
Otte Skade (død 1673) var en dansk offiser.
Han var en bror av Offe Skade. 1646 ble han kaptein, 1650 kommandant i Christianopel. 1653 ble han oberstløytnant og kommandant på Kronborg, men kom snart etter til Norge, hvor han var oberst ved krigens begynnelse 1657, da han fikk befaling om å sitte i krigsrådet.
1658 fikk han igjen overdratt seg kommandantskapet over Kronborg, men deltok ellers som oberst for smålenske regiment med stor dyktighet i krigen i Norge inntil fredsslutningen i 1660. Han var anfører for den norske troppene som kom Halden til unnsetning ved svenskenes angrep 14. september 1658, da han fikk en hest skutt under seg og en kule gjennom klærne. Følgende høst deltok han i innfallet i Sverige.
Alternativt Samfunn
Alternativt Samfunn er lite, norsk og nordisk tidsskrift for «mental, sosial og økonomisk nyorientering». Publikasjonen er en del av Det Frie Samfunns virksomhet og utkommer hvert kvartal. Utgiver og redaktør er pedagogen og skribenten Even Lorch-Falch fra Elverum. Lorch-Falch har vært redaktør av bladet siden 1987.
Redaktøren beskriver Alternativt Samfunn som verken politisk radikalt eller konservativt. Utgivelsene bygger isteden på tradisjonen fra den samfunnsreformatoriske og «åndsrevolusjonære» Brochmann-bevegelsen på 1930-tallet. Bladet inneholder en blanding av anekdoter, dikt, leserbrev, artikler og presseklipp om blant annet alternativ pedagogikk, helse og miljøvern, men også om tvang i psykiatrien, om innvandring og landssvikoppgjøret.
Quetta
Quetta er en by i provinsen Balutsjistan i Pakistan. Byen ligger 1675 moh. og har ca. 653,000 innbyggere. Byen strategisk plassert med tanke på Afghanistan og at den afghanske motstandsbevegelsen har brukt byen som en base. Byens næringsliv omfatter blant annet tekstilindustri, næringsmidler og handel. Det bor omkring 500,000 Hazaraere som flyktet fra Afghanistan til Britisk India, og som nå bor i Quetta.
Jimmy Fallon
James Thomas Fallon (født 19. september 1974 i Brooklyn i New York City i New York) er en amerikansk skuespiller, komiker, musiker, imitator og talkshow-vert.
Fallon er kjent for sitt arbeid i Saturday Night Live. Han tok over Late Night etter Conan O'Brien som tok steget opp til The Tonight Show. Late Night with Jimmy Fallon hadde premiere 2. mars 2009 med Robert De Niro, Justin Timberlake og Van Morrison som gjester. The Roots er Fallons husband. I juni 2003 fikk han prøve seg som gjesteprogramleder i én episode av Late Show with David Letterman. Den 17. februar 2014 tok Jimmy Fallon over The Tonight Show.
Fallon sammen med sin søster Gloria Fallon skrevet boka I Hate This Place: The Pessimist's Guide To Life.
Morten Sæther
Morten Sæther (født 13. mai 1959 i Lillehammer) er en tidligere norsk syklist som forble amatør gjennom hele karrieren, men vant tolv NM.
Etter å ha startet i Gauldal Sykleklubb gikk han i 1978 til Glåmdal SK på Kongsvinger. Han var med på å vinne første medalje for Norge da laget fikk 3.-plass i lagtemporittet under VM i 1979. De andre på laget var Jostein Wilmann, Hans Petter Ødegaard og Geir Digerud. Det ble andreplass i Østerrike rundt i 1980, og han vant Berliner Vier-Etappenfahrt i 1983. Han vant NM i landeveissykling, både tempo og landevei, i 1981 og 1983, samt tempo på Voss i 1987. Han ble nordisk mester i lagtempo hele 5 ganger.
Under OL 1984 gikk han glipp av bronsemedaljen i landeveisrittet etter at han måtte se seg slått på målstreken av landsmannen Dag Otto Lauritzen. Sæther deltok også på 100 km lagtempo under OL 1984, der det norske laget kom på 10.-plass. Etter OL hadde han en kort pause for å avslutte studiene ved Landbrukshøgskolen og skrev Litteraturhistorisk analyse av et bygdesamfunn på slutten av 1800-tallet. I 1987 vant han en etappe i Fredsrittet, og han fikk 6.-plass sammenlagt. Hans siste VM-deltagelse var i 1987.
Bølge
En bølge er en forstyrrelse eller utslag som sprer seg gjennom rommet med konstant hastighet og dermed overfører energi. Mens lydbølger og vannbølger brer seg i et medium, kan elektromagnetisk stråling og gravitasjonsbølger spre seg gjennom vakuum med lyshastigheten.
De fleste bølger lar seg klassifisere som «longitudinalbølger» eller «transversalbølger» avhengig av om utslaget er langs eller vinkelrett på utbredelsesretningen. En lydbølge i en gass er longitudinal, mens en elektromagnetisk bølge er transversal. Lydbølger i et fast stoff kalles for seismiske bølger og er en blanding av både transversal og longitudinal bevegelse.
Utbredelsen til alle bølger beskrives ved en bølgeligning. For bølger med en konstant utbredelseshastighet, har denne vanligvis samme, matematiske form og beskriver «ikke-dispersive bølger». Når dette ikke er tilfelle, snakker man om «dispersive bølger». Havbølger er et viktig eksempel på slike. Mer abstrakte bølger av denne typen benyttes i kvantemekanikken og deres utbredelse er gitt ved Schrödingerligningen. Spesielt viktig er harmoniske bølger hvor forstyrrelsen i hvert punkt i rommet varierer med tiden som for en harmonisk oscillator. En slik bølge har derfor en bestemt frekvens og får dermed også en bestemt bølgelengde. Den har en form i tid og rom som er gitt ved en sinuskurve. En hvilken som helst annen bølge kan fremstilles som en sum (eller integral) av harmoniske bølger, hver med sin egen frekvens. Dette danner grunnlaget for Fourier-analysen som er av meget stor betydning innen fysikk og teknologi.
Bølgeligningen
De aller fleste bølger «lineære» i den forstand at hvis to kilder forårsaker bølgene F1(t,x) og F2(t,x), så vil den totale forstyrrelsen i punktet x ved tidspunktet t være  F1(t,x) + F2(t,x). Dette gir opphav til interferens som er en fundamental egenskap ved all bølgebevegelse. Det betyr at når bølgene F1 og F2 oppfyller bølgeligningen, må også summen oppfylle den.
Som alle andre bevegelsesligninger må også bølgeligningen være en differensialligning som inneholder deriverte med hensyn på de to variable t og x. Denne ligningen kan finnes ved å betrakte den resulterende bølgen
som oppstår i møtet mellom to motgående bølger. Ved å innføre u1 = x - vt  og u2 = x + vt, blir da ∂F/∂x = f 1' + f 2' og ∂F/∂t = - v f 1' + v f 2' hvor apostrofen betyr den deriverte med hensyn på det ene argumentet u1 eller u2. For dispersive bølger kan man ikke finne noen generell forbindelse mellom disse to partiellderiverte som er avhengig av bølgeformene f 1  og f 2. Derimot hvis utbredelseshastigheten til bølgene er uavhengig av deres form, vil de tilsvarende andrederiverte ∂2F/∂t 2  og ∂2F/∂x 2 være forbundet ved sammenhengen
Dette er bølgeligningen i en dimensjon for en ikke-dispersiv bølge. For en bølge F(t,x,y,z)  som kan bre seg ut i tre dimensjoner med samme hastighet i alle retninger, vil da bølgeligningen bli
Kombinasjonen av partiellderiverte inni parentesen er Laplace-operatoren. Den kan skrives mer kompakt ved bruk av nabla-symbolet slik at bølgeligningen i tre dimensjoner kan skrives på den alternative formen
Denne partielle differensialligningen for en svingende streng ble først utledet av Jean le Rond d'Alembert  på midten av 1700-tallet. Kort tid etterpå fant Leonhard Euler bølgeligningen i tre dimensjoner.
Harmoniske bølger
Formen til en bølge som beveger seg til høyre langs x-aksen, er gitt ved bølgefunksjon f(u) hvor. Når denne funksjonen er en sinuskurve, sies bølgen å være harmonisk. Da er hvor konstanten A kalles amplituden til den harmoniske bølgen og konstanten k er dens bølgetall. Betrakter man bølgen ved et gitt tidspunkt t0, vil da utslaget variere som A cos(kx - φ0)  hvis man skriver φ0 = kvt0. Det vil derfor være det samme i et punkt x som i et punkt x + λ  hvor kλ = 2π  da sinusfunksjonen er periodisk med periode 2π . Dette gir sammenhengen
mellom bølgetallet k  og bølgelengden λ. Ved et gitt tidspunkt er derfor utslaget til bølgen det samme i alle punkt med en gjensidig avstand som er et helt antall bølgelengder.
På samme måte, hvis man betrakter bølgen i et punkt x0  i rommet, så vil utslaget der variere som A cos(kvt - θ0)  der θ0 = kx0. Det tilsvarer at i dette punktet varierer utslaget harmonisk med vinkelfrekvensen
Den normale frekvensen f = ω/2π  er derfor relatert til bølgelengden ved den viktige sammenhengen
som kan betraktes som en definisjon av fasehastigheten. Her er den like stor som bølgehastigheten.
Bølgefunksjonen for en harmonisk bølge som beveger seg mot høyre, kan nå skrives på den generelle formen
hvor fasevinkelen φ  avhenger av hvordan bølgen ser ut ved tidspunktet t = 0. Vanligvis kan denne settes lik null. Men hvis flere slike bølger opptrer samtidig, er disse relative fasevinklene avgjørende som ved interferens.
Stående bølger
Harmoniske bølger kan klassifiseres i to hovedtyper. Enten beveger de seg med jevn hastighet eller så svinger de synkront om samme likevektsposisjon. En bølge av den ene typen kan uttrykkes som en kombinasjon av bølger av den andre typen. Det ser man fra uttykket som beskriver bølgen som beveger seg mot høyre. Det kan omformes til
En slik stående bølge vil alltid ha punkter som ikke beveger seg i det hele tatt. Disse kalles noder eller «knuter». For eksempel, den stående bølgen
kan derfor også betraktes som en kombinasjon av to motgående bølger med motsatt like store amplituder. Den har noder i punktene bestemt ved kxn = nπ  hvor n = 0,1,2,3, etc. Ved å innføre bølgelengden λ = 2π/k, kan lokaliseringen til nodene skrives.
Stående bølger benyttes til å gi musikkinstrumenter bestemte toner. Mens en svingende streng har noder der den blir holdt fast og dermed ikke kan svinge, vil luftsøylen i et blåseinstrument ha noder som er bestemt ved ventilenes plassering. Ved å åpne og lukke disse, eksiteres forskjellige stående bølger som gir musikalske toner.
Plane bølger
Den harmoniske bølgen F(t,x) = A cos(kx - ωt)  kan også betraktes som en plan bølge som beveger seg mot høyre og fyller hele rommet. Ved et gitt tidspunkt er da utslaget det samme i hvert plan x = konstant. Alternativt kan den skrives som F(t,x) = A cos(k⋅x - ωt)  når man innfører bølgevektoren som her er   og viser at bølgen beveger seg langs x-aksen angitt ved enhetsvektoren ex. Bølgevektoren står vinkelrett på bølgefronten som her er et plan. Den kalles derfor også ofte for bølgenormalen. Alle punkt i bølgefronten har samme fase.
En slik plan bølge
med samme bølgetall, men som beveger seg i en vilkårlig retning gitt ved enhetsvektoren n, vil ha en fast bølgevektor. Ved et gitt tidspunkt vil den ha samme utslag i alle punkt i rommet som ligger på planet k⋅x = kxx + kyy + kzz = konstant. Dette planet beveger seg med konstant hastighet v  i retning av bølgevektoren k. Den er en løsning av den tredimensjonale bølgeligningen når betingelsen
er oppfylt. Størrelsen til bølgevektoren er derfor fremdeles gitt ved bølgetallet k = |k| = 2π /λ.
I mange sammenhenger er det praktisk å beregne egenskaper ved bølger som om utslagene kunne ta komplekse verdier. Ved bruk av Eulers formel kan man da skrive en plan bølge som
hvor man tar «realdelen» av den komplekse eksponensialfunksjonen. Ofte er dette underforstått slik at bølgefunksjonen skrives uten at Re angis. Den sies da å være gitt som en kompleks fasevektor. Mange forskjellige beregninger kan dermed forenkles.
Dispersive bølger
Dispersive bølger oppfyller ikke den vanlige bølgeligningen da hver frekvenskomponent vil bevege seg med forskjellig fasehastighet. I stedet er de beskrevet ved mer kompliserte ligninger som også kan være ikke-lineære. Slike bølger kan kombineres til bølgepakker som beveger seg med gruppehastigheten. Dette er også den hastigheten som energien til bølgen forplanter seg med. I kvantemekanikken brukes slike bølgepakker til å beskrive en lokalisert partikkel hvis hastighet er lik med gruppehastigheten til bølgene den består av.
Vannbølger
Bølger i vann er beskrevet ved Euler-ligningene. De er meget komplisert og kan ikke generelt løses eksakt. Det tilsvarer at en nøyaktig beskrivelse av for eksempel havbølger alltid har vært en stor utfordring. Men ved små bølgebevegelser kan ligningene lineæriseres og dermed løses på en forhåldsvis enkel måte. For en bølge som beveger seg langs x-aksen er da bølgehøyden
hvor amplituden A karakteriserer bølgens energi. Er dypden til vannet D, har denne bølgen fasehastigheten
hvor g er tyngdeakselerasjonen. Vannbølger er derfor i alminnelighet dispersive. Mer nøyaktige beregninger gir korreksjoner til dette laveste ordens resultat.
Der er to hovedklasser av vannbølger avhengig av hvor stor bølgelengden λ = 2π/k er i forhold til dybden D. Når λ << D, kan man sette tanh kD = 1 i uttrykket for fasehastigheten som dermed blir Man snakker da om dype bølger som har en fasehastighet som øker med bølgelengden. Det kan man observere ved å kaste en sten ut i et vann. Da blir det dannet bølger med mange forskjellige bølgelengder. Etter kort tid vil man se at de med størst bølgelengde beveger seg raskest bort fra sentrum.
I den motsatte grensen λ >> D er dypden mye mindre enn bølgelengden og man har grunne bølger. Da kan man sette tanh kD = kD i formelen for fasehastigheten slik at den blir Den er derfor uavhengig av bølgelengden slik at grunne bølger ikke er utsatt for dispersjon i denne tilnærmelsen. Eksempel på bølger av denne typen er en tsunami som er en bølge med meget stor bølgelengde. Blir den skapt langt ute i havet som kan være flere kilometer dypt, vil den kunne bevege seg med en hastighet som blir flere hundre kilometer i timen, det vil si omtrent så raskt som et fly.
Kvantemekanikk
Mens fysiske bølger er beskrevet ved reelle bølgefunksjoner, benyttes komplekse bølgefunksjoner Ψ = Ψ(t,x)  i kvantemekanikken til å beskrive partikler. Disse har i seg selv ingen direkte fysisk betydning, men produktet Ψ*Ψ angir sannsynligheten for å finne en partikkel i punktet x ved tidspunktet t. Her er Ψ* den komplekskonjugerte av funksjonen Ψ. Disse abstrakte bølgene omtales ofte som materiebølger og er beskrevet ved Schrödinger-ligningen. For en fri partikkel med masse m er den
hvor i = √-1  er den imaginær enhet og \hbar er Planck-Dirac-konstanten. Denne bølgeligningen har en annen form da disse bølgene ikke uten videre kan tilordnes en bestemt fasehastighet slik at de i alminnelighet er dispersive.
Olaf Fredrik Watnebryn
Olaf Fredrik Watnebryn (født 4. november 1908 i Drammen, død 6. juni 1977) var en norsk politiker (Ap) og fylkesmann. Han var stortingsrepresentant fra 1945 til 1965. Han ble innvalgt på Stortinget fra kjøpstedene i Buskerud i 1945, og ble gjenvalgt fire ganger senere.
Bølge
Kvantemekanikk
Den plane bølgen
Olaf Fredrik Watnebryn
Watnebryn var medlem av byrådet i Drammen i perioden 1934–1937, og satt i bykomiteen i periodene 1937–1940 og 1945–1947. Han endte sin yrkesaktive karriere som fylkesmann i Buskerud i perioden 1962–1977.
Georges Lagouge
Georges Lagouge (født 5. november 1893, død 8. september 1970) var en fransk sportsutøver som deltok under de olympiske leker 1920 i Antwerpen.
Bølge
Kvantemekanikk
er den enkleste løsningen av Schrödinger-ligningen. Her er igjen k bølgevektoren og ω er vinkelfrekvensen som ikke lenger er forbundet via en konstant bølgehastighet. Derimot er partikkelens impuls gitt som og dens energi  som nå i stedet oppfyller den klassiske sammenhengen.
Georges Lagouge
Lagouge vant en olympisk bronsemedalje i turn under sommer-OL 1920 i Antwerpen. Han var med på det franske laget som kom på tredjeplass i lagkonkurransen i mangekamp med bak Italia og Belgia. Det var 120 turnere fra fem nasjoner på fem lag som deltok i konkurransen som ble gjennomført 23. og 24. august 1920
Bølge
Kvantemekanikk
For denne løsningen av Schrödinger-ligningen er produktet Ψ*Ψ uavhengig av posisjonen x til partikkelen. Det betyr at når den har en bestemt impuls p, er sannsynligheten den samme for å finne den i hvilket som helst punkt i rommet. Dette er et uttrykk for Heisenbergs uskarphetsrelasjon som gjør kvantemekanikk så vanskelig å sammenholde med klassisk fysikk.
En mer lokalisert partikkel beskrives ved en bølgepakke. Dens gruppehastighet er lik med den klassiske hastigheten. I motsetning til den tidligere beskrivelsen av partikkelen som en plan bølge, vil denne bølgepakken inneholde mange forskjellige impulskomponenter sentrert rundt den klassiske verdien p slik at Heisenbergs uskarphetsrelasjon fortsatt er oppfylt.
Sfæriske bølger
De beskrives mest naturlig ved bruk av kulekoordinater slik at den generelle bølgefunksjonen for en harmonisk bølge har formen  F(t,x) =U(r,θ,φ) cosωt. Innsatt i den vanlige bølgeligningen vil derfor den romlige delen av funksjonen måtte oppfylle
hvor bølgetallet k = ω/v. Dette er Helmholtz-ligningen. For de mest symmetriske bølgene avhenger denne funksjonen bare av den radielle variable r. Ved å benytte Laplace-operatoren i kulekoordinater, kan da ligningen forenkles til
Funksjonen rU oppfyller derfor svingeligningen for en harmonisk oscillator slik at den generelle løsningen har formen
når den har en gitt frekvens. Mer generelt vil den kunne skrives som
når c er fasehastigheten og f(r) er en vilkårlig funksjon. Amplituden avtar derfor med avstanden fra kilden. På samme måte forklares blant annet hvorfor signalet fra en radiosender blir svakere etterhvert som man beveger seg bort fra den. Dette kan forstås ved at energien som sendes ut i bølger, spres over et stadig større område slik at intensiteten gradvis svekkes.
Sofia Jannok
Brita Maret Sofia Jannok (født 15. september 1982 i Arvidsjaur kommune i Norrbottens län) er en svensk-samisk artist, sanger, låtskriver, reineier, skuespiller og radioprogramleder. Hun synger vanligvis på nordsamisk og joiker.
Siden 2011 har Sofia Jannok vært bosatt dels i Umeå og dels i Rävudden, der hun hører til Luokta-Mávas Sameby. Jannoks popmusikk er en blanding av ulike musikkstiler, som visesang, jazz og joik. Hun synger som regel på nordsamisk, men skriver også sanger på både svensk og engelsk.
Musikalsk virke
Sofia Jannok har stått på scenen som vokalist siden hun var elleve år gammel.
Jannok ledet programserien "Mailbmi – små folk stor musik i Sveriges Radio P2". Den 23–30 mai 2010 opptrådte Jannok i Kina på barer och klubbar, blant annet i Shanghai og Peking. 4–5 juni 2010 deltok Jannok i Talvatisfestivalen i Jokkmokk.
Sofia Jannok har (per 2021) blitt nominert to ganger til den svenske musikkprisen Grammis.
Aktivisme
Som offentlig person har Jannok flere ganger i sosiale medier tatt standpunkt mot gruvenæringens etablering i Sameland, samt arbeidet for miljøsaken i ulike sammenhenger. Hun deltok på klimakonferansen COP 21 i Paris 2015, både som offisiell deltaker og som demonstrant.
Under innvielsen av kulturhovedstadsåret i Umeå 2014 gjennomførte Jannok en antirasistisk appell sammen med Cleo og Kristin Amparo før de fremførte låten «Faller en, faller alla». Som en del av sceneuttrykket hadde de med seg antifascistiske aktivister med budskapet «Free Joel» som sikter til en person som ble arrestert og dømt for drapsforsøk og voldelige opptøyer i anledning antirasistiske demonstrasjoner i Kärrtorp i 2013.
Skuespiller
Sofia Jannok har medvirket i flere film- og TV-produksjoner. Hun spilte rollen som Risten Labba i den norske spillefilmen Ellos eatnu – La elva leve, som hadde premiere i 2023.
Hodepine
Hodepine eller kefalalgi (av lat. cefalalgia) er en smertefull følelse som kan opptre i alle deler av hodet og ha en rekke årsaker, som ikke nødvendigvis skyldes underliggende sykdom. Hodepine skyldes signaler som samhandler mellom hjernen, omkringliggende nerver og blodårer. Hodepine er en nasjonal folkesykdom som mer enn 1,7 millioner nordmenn tidvis opplever, i en eller annen form. Man skiller mellom primære hodepiner, sekundære hodepiner, og ekstrakranielle hodepiner.
Byrden hodepine gir anses å være både undervurdert og underbehandlet av det medisinske samfunnet. I motsetning til de fleste kroniske sykdommer, er mye av sykdommen assosiert med hodepineforstyrrelser blant ellers unge, sunne mennesker. Utbredelsen har en tendens til å toppe seg blant de mellom 25 og 40 år, og lidelsene avtar gjerne med alderen hos begge kjønn. Kvinner har imidlertid en tendens til å lide mer enn menn. Det er imidlertid uklart i hvilken grad hodepine har regionale forskjeller, siden nasjonale metoder for datainnsamling, diagnostiske kriterier og kulturell karakterisering kan påvirke disse dataene.
En studie i regi av Global Burden of Disease, publisert i Lancet Neurology, viser, at cirka 1 milliard mennesker hadde migrene og 1,9 milliarder hadde tensjonshodepine i 2016. For Norges del var tallene henholdsvis cirka 895 018 (migrene) og 1 340 876 (tensjon). Ifølge tall fra Norsk Helseinformatikk (NHI) har 8 av 10 nordmenn hatt hodepine i løpet av det siste året, og fem prosent oppgir å ha hatt hodepine én eller flere ganger i uken. En undersøkelse viser at, personer med lavt oksygenopptak (O2) har over dobbelt så stor risiko for å ha problemer med hodepine. En annen norsk studie gjort ved NTNU viser også at, folk som har jevnlig hodepine har mer enn dobbel så stor risiko for å utvikle demens.
Hodepine kan defineres på mange ulike måter, og det finnes trolig mer enn 400 ulike former for hodepine, fordelt på 14 hovedtyper. Derfor har noen av verdens ledende spesialister på hodepine gått sammen om å lage en egen standard for hodepinelidelser. Som sådan er altså hodepinepasienter en heterogen gruppe.
WHO om hodepine
Verdens helseorganisasjon (WHO) bekrefter at hodepine er blant de mest vanlige sykdommene i nervesystemet, og organisasjonen estimerte (8. april 2016), at omkring halvparten av alle voksne mennesker i verden har hatt hodepine minst én gang i løpet av det siste året. WHO bekrefter også, at hodepine har en tendens til å treffe befolkningen i de mest produktive årene av arbeidskarrieren, fra sent i tenårene til tidlig i femtiårene. Derfor blir tapet av skole- og arbeidstid betydelig. I Storbritannia alene, for eksempel, er migrene alene årsaken til 25 millioner tapte skole- og arbeidsdager hvert eneste år. Og WHO antar at tensjonshodepine og medikamentoverforbrukshodepine samlet utgjør et minst like stort økonomisk tap.
WHO oppgir at, manglende kunnskap om hodepine innen primærhelsetjenesten, manglende bevissthet i befolkningen som følge av mangelfull helsefaglige informasjon, og mange regjeringers økonomiske innstramninger og kostnadsreduksjoner i de offentlige helsebudsjettene som hovedårsakene. I mange land er behovet for å etablere tverrfaglige hodepineklinikker i statlig regi presserende, siden diagnostiseringen i mange tilfeller tar for lang tid.
Lerici
Kjente besøkende
De engelske forfatterne Mary Shelley og Percy Bysshe Shelley bodde i 1822 noen kilometer nord for byen i et isolert gammelt båthus kalt Casa Magni, og ankret opp seilbåten deres i Lerici. Percy Bysshe Shelley druknet 8. juli 1822 i Speziabukten, på vei hjem til Lerici fra Livorno og Pisa. Liket hans ble skyllet i land på stranden ved Viareggio, omtrent halvveis mellom Livorno og Lerici. Lericis popularitet hos Shelley og Lord Byron har gitt bukten Golfo di Lerici oppnavnet Golfo de Poeti.
Hodepine
Initiativ til ny struktur
Steiner et al. (2019) publiserte den 4. mars 2019, på vegne av European Headache Federation (EHF) og Lifting The Burden (LTB), en artikkel, i det velrenommerte vitenskapelige tidsskriftet The Journal of Headache and Pain, som omhandler et nytt og omfattende initiativ om dannelse av spesialiserte hodepinesentre innenfor en strukturert nasjonal hodepinetjeneste, der både standarder og kriterier for ekspertisesentre inngår.
Pasientforeninger og tjenester
Hodepine Norge er en landsomfattende pasientforening for personer med ulike hodepinelidelser, stiftet 15. juni 2017, i kjølvannet av konkursen i Norges Migreneforbund i februar 2017. Foreningen ble grunnlagt av fagpersonell, med tung kompetanse i nevrologiske hodelidelser. Det har en egen chattetjeneste som er åpen for medlemmene hver torsdag, mellom kl. 20:00 og 21:00. Der kan man stille spørsmål til spesialister (leger med spesialkompetanse) i hodepine. Foreningen har eget nettsted og er representert i sosiale medier.(Kilde: Hodepine Norge)
Nasjonal kompetansetjeneste for hodepine (NKH) er en nasjonal statlig tjeneste som er lokalisert til St. Olavs hospital ved Norges teknisk-naturvitenskapelige universitet (NTNU) i Trondheim. Tjenesten skal bygge opp og spre kompetanse om utredning og behandling av ulike former for hodepine. NKH driver forskning og deltar i forskningsnettverk og skal bidra til implementering av kunnskapsbasert praksis og at det etableres standardiserte forløp for utredning og behandling av hodepine. Tjenesten er representert på sosiale medier. (Kilde: NKH)
Når oppsøker man lege?
Hodepine Norge anbefaler alle med gjentatt tilbakevendende hodepine og hodepine som går ut over ens daglige virke og gjøremål, om å oppsøke lege for en diagnose. Dette gjelder også dersom eksisterende hodepine plutselig forverres eller endrer karakteristikk.
Barn og unge som sliter med hodepine må alltid tas på alvor. Frykten for kronifisering er også reell, noe professor dr. med. Stein Knardahl stadfester i en kronikk om kroniske smerter, publisert i Tidsskriftet Den Norske Legeforening den 20. september 2001. I mange tilfeller er årsaken til kronifisering feilbehandling, som følge av manglende og/eller feil diagnostisering og behandling over tid. Videre bidrar også medikamentelt overforbruk til kronifisering.
Barn kan ikke alltid beskrive hodepinen, slik voksne kan. Mange barn går udiagnostisert med en sykdom som uten riktig behandling kan gi alvorlige kroniske følger, som tapt skolegang, utdanning, karrière og et redusert sosialt liv. Det er en kjensgjerning, at 1–2 barn i hver skoleklasse i snitt lider av migrene. Migrene hos barn arter seg imidlertid ofte annerledes enn hos voksne. Derfor er det både viktig og riktig å oppsøke lege om barnet ofte klager over hodepine.
Hodepine og selvmord
En vitenskapelig studie, publisert i det renommerte vitenskapelige tidsskriftet (medisinsk journal) Cephalalgia i 2017, undersøkte forholdet mellom primære hodepiner og selvmord eller forsøk på selvmord. Forskerne innhentet data fra 48 ulike nasjoner over hele verden og intervjuet 203 leger ansikt til ansikt. To av legene var fra Norge.
Studien konkluderte med, at det i snitt var ett selvmord per 1 000 000 innbyggere pro anno, uavhengig av hvilken type primærhodepine man led av. Klasehodepine og migrene utgjorde imidlertid hele 70–80 % av tilfellene. Forsøk på selvmord var ti ganger mer vanlig enn faktisk selvmord. Klasehodepine utgjorde en større risiko enn migrene. Risikoen økte dessuten når pasienten hadde en psykiatrisk historikk.
Mer enn halvparten av legene som ble intervjuet trodde det var mulig å redusere antallet selvmord og forsøk på selvmord med en mer aggressiv behandling av hodepine. Dette er sammenfallende med European Headache Federation og Lifting The Burdens initiativ om en ny og mer aggressiv struktur, spesialiserte hodepinesentre, for behandling av hodepiner. Studien konkluderer også med, at klasehodepine og migrene ikke alltid er av godartet karakter, og at disse sykdommene er årsaken til majoriteten av selvmordene.
Nasjonal statistikk for hodepine
I perioden 2010–2013 registrerte NAV, at den gjennomsnittlig årlige forekomsten av legemeldt sykefravær (sykemelding) som skyldes hodepine på 17 dager eller mer blant arbeidstakere, samlet sett utgjorde 3,9 ‰ av totalen. Det innebærer mer enn 8 000 sykefravær på 17 dager eller mer årlig. Kvinner hadde tildels betydelig større fravær enn menn; i forholdet 6,1:1,8. Størst fravær var det i aldersgruppen 25–34 år, fulgt av 35–44 år, 45–54 år, 16–24 år, og 55–69 år. Kvinner hadde størst fravær i næringen helse-/sosialtjenester, mens menn hadde størst fravær i næringen transport/lagring. Yrkesmessig hadde kvinner i gruppen førskolelærere størst fravær, mens menn med størst fravær tilhørte gruppen sosionomer, vernepleiere eller barnevernspedagoger.
Årsaker til hodepine
Årsakene til hodepine kan være mange, men primære hodepiner har ingen påviselige underliggende sykdom. Spenningshodepine er en slik primær hodepine, og den dominerende årsaken til hodepine generelt. Sekundære hodepiner har en underliggende årsak, som for eksempel alkoholpåført hodepine (fyllesyke). Færre enn 1 % av dem som søker allmennlege for hodepinen sin har en underliggende sykdom som årsak. Dette er hodepiner som i hovedsak kan inndeles som to klasser; subakutte og akutte hodepiner. (Kilde: NHI)
Subakutte sekundære hodepiner
Under oppgis noen vanlige årsaker til subakutte sekundære hodepiner.
Klassifisering av hodepiner
Den internasjonale standarden for hodepiner heter International Classification of Headache Disorders (ICHD), og arbeidene med å utvikle og vedlikeholde den uføres av en egen klassifiseringskomité i den verdensomspennende organisasjonen International Headache Society (IHS). Standarden ble også implementert av WHO i International Statistical Classification of Diseases and Related Health Problems fra versjon ICD-10. Gjeldende ICHD-standard ble publisert i Cephalalgia 25. januar 2018 og heter ICHD-3. Den følger 30 år etter ICHD-1, som ble publisert første gang i 1988, og 14 år etter ICHD-2, som ble publisert i 2004. Arbeidene med den nye standarden startet alt i 2010. I 2013 lanserte klassifiseringskomitéen ICHD-3 beta, en midlertidig standard i påvente av den nye. Begrunnelsen var at det var betydelige endringer som var viktige å gjør tilgjengelig så tidlig som mulig.
Det var opprinnelig meningen at ICHD-3 skulle ha referanser til neste versjon av ICD, altså ICD-11. Den var opprinnelig planlagt publisert i 2016, men det har kommet til så mye nytt at det har blitt store forsinkelser. IHS valgte derfor å publisere ICHD-3 uten disse referansene.
IHS klassifisering ICHD-3
ICHD-3 er inndelt i seksjoner; del 1 omhandler primære hodepiner; del 2 omhandler sekundære hodepiner; del 3 omhandler kranielle nevropatier (ekstrakranielle hodepiner) og andre ansiktssmerter og hodepiner. I tillegg til de tre nevnte seksjonen inneholder ICHD-3 innledningsvis en hvordan bruke klassifiseringen og selve klassifiseringen som et hierarkisk tre. Til slutt er det en appendiks, hvis formål er å lettere kunne ekskludere feil og mangler ved tidligere utgivelser.
Primære hodepiner
Primære hodepiner utgjør del 1 i ICHD og består i henhold til ICHD-3 av fire grupper (gruppene 1–4). Dette er lidelser der hodesmerten i seg selv er den primære sykdommen. Nedenfor vises gruppene med noen utvalgte eksempler på undergrupper eller former.
Sammenligning av primærhodelidelser
Sammenligningen under bygger på artikler av Müller & Bekkelund (2011) og Wei & Jensen (2018). Legemidlene i kolonnene «Akuttbehandling» og «Profylakse» står oppført i prioritert rekkefølge, men er på ingen måte fullstendig. Det kan også være årsaker til at leger velger en annen rekkefølge eller legemidler som ikke står oppført i den prioriterte listen.
Sekundære hodepiner
Sekundære hodepiner utgjør del 2 i ICHD og består i henhold til ICHD-3 av åtte grupper (gruppene 5–12). Dette er lidelser der hodesmerten i seg selv er sekundær til andre lidelser (altså en påvisbar underliggende sykdom), for eksempel en tumor, blødning eller en annen skade.
Ekstrakranielle hodepiner
Ekstrakranielle hodepiner utgjør del 3 i ICHD og består i henhold til ICHD-3 av to grupper (gruppene 13–14). Dette er smertefulle kraniale nevropatier, og andre ansiktssmerter og andre hodepiner.
Jason McAteer
Jason Wynn McAteer (født 18. juni 1971 i Liverpool) er en tidligere irsk fotballspiller, og nåværendre trener i Chester.